แก้อาการขี้ตาเกรอะกรัง ตัดความเป็นไปได้ว่าหนูแฮมสเตอร์อาจป่วยเป็นอย่างอื่น
คุณควรหลีกเลี่ยงการทำให้หนูแฮมสเตอร์เจ็บระหว่างทำความสะอาดตาให้มันอยู่ หากมือหนักเกินไปขณะจับตัวมันไว้ในขั้นตอนนี้อาจทำให้หนูแฮมสเตอร์ได้รับบาดเจ็บจนต้องพาไปพบสัตวแพทย์ได้ ให้ค่อยๆ อุ้มหนูแฮมสเตอร์ขึ้นมา อย่าเริ่มทำความสะอาดตาของมันจนกว่ามันจะสงบลงแล้ว ต้องให้หนูแฮมสเตอร์รู้สึกสบายตัวและหยุดดิ้นก่อนที่คุณจะเริ่มทำความสะอาดตาให้มัน จะใช้ของสิ่งไหนในสองสิ่งนี้ก็ได้ ตราบใดที่คุณมีน้ำอุ่น อย่าใช้น้ำร้อน ไม่อย่างนั้นน้ำอาจจะลวกหนูแฮมสเตอร์และทำให้ดวงตาได้รับความเสียหายได้ คุณไม่ควรรีบเปิดตาของหนูแฮมสเตอร์ทันที ขี้ตาของมันจะเชื่อมเปลือกตาไว้ด้วยกันอยู่ และหากดึงเปลือกตาออกอาจสร้างความเสียหายได้ ทางที่ดีคุณจะต้องทำให้ขี้ตาที่ทำให้ตาปิดอยู่นุ่มลงและเริ่มสลายตัวก่อน ซึ่งทำได้โดยการวางผ้าเปียกไว้บนตาของหนูแฮมสเตอร์สักครู่ การทำแบบนี้จะช่วยทำให้เปลือกตาเริ่มขยับได้ ให้ทำขั้นตอนนี้ 2 นาทีก่อนทำอย่างอื่น หลังจากที่วางผ้าไว้บนตาของหนูแฮมสเตอร์ 2-3 นาทีแล้ว  ขี้ตาน่าจะนิ่มและขยับได้ง่าย ทีนี้คุณก็สามารถค่อยๆ ปัดขี้ตาออกจากตาของหนูแฮมสเตอร์ได้โดยไม่ทำให้มันเจ็บแล้ว ถ้าขี้ตาไม่หลุดออกง่ายๆ อย่าพยายามฝืนปัดออก ไม่อย่างนั้นอาจทำให้หนูแฮมสเตอร์เจ็บได้ ให้กลับไปวางผ้าบนขี้ตาเพิ่มอีกหน่อยเพื่อให้ขี้ตานุ่มลงอีก หากเวลาผ่านไป 2-3 นาทีแล้วและหนูแฮมสเตอร์ของคุณก็ยังไม่สามารถลืมตาได้เอง คุณจะต้องเปิดตาให้มัน หลังจากที่ปัดขี้ตาทิ้งไปแล้วก็น่าจะเปิดตาได้ง่าย ให้ค่อยๆ ดึงเปลือกตาออกจากกันจนหนูแฮมสเตอร์สามารถลืมตาเองได้ อย่าลืมว่าต้องหยุดทันทีหากคุณรู้สึกว่าตาของหนูแฮมสเตอร์เปิดยาก ให้กลับไปวางผ้าบนตาของหนูแล้วเช็ดขี้ตาอีกทีก่อนจะลองเปิดตาใหม่ หากคุณไม่สามารถเปิดตาให้หนูได้หรือคิดว่าอาจจะมีปัญหาอื่น อย่าลังเลที่จะไปหาสัตวแพทย์ เพราะหากมีปัญหาจริงๆ แล้ว การตรวจพบปัญหาแต่เนิ่นๆ เป็นหนทางที่จะช่วยรักษาสุขภาพของหนูแฮมสเตอร์ได้ หากหนูแฮมสเตอร์มักจะมีขี้ตากรังบ่อยๆ คุณสามารถป้องกันปัญหานี้ได้โดยการล้างรอบตามันเป็นประจำ ใช้ผ้าเปียกเช็ดรอบดวงตาเพื่อกำจัดคราบของเหลวที่อาจสะสม การทำอย่างนี้จะช่วยป้องกันไม่ให้ขี้ตาเกรอะกรังและทำให้เปลือกตาของหนูแฮมสเตอร์ไม่ติดกัน คุณยิ่งควรทำตามขั้นตอนนี้หากหนูแฮมสเตอร์ของคุณเริ่มแก่ เพราะหนูแฮมสเตอร์ที่แก่มักมีปัญหาขี้ตากรังมากกว่า สาเหตุหนึ่งที่ตาของหนูแฮมสเตอร์มีน้ำเยอะหรือปิดอาจเป็นเพราะมีอะไรติดอยู่ในตา หากเป็นเช่นนี้ จะไม่มีขี้ตาที่ยึดเปลือกตาไว้ไม่ให้เปิด ฉะนั้นคุณสามารถค่อยๆ เปิดตาของหนูแฮมสเตอร์ดูได้ หากมีฝุ่นหรือทรายอยู่ในตา ให้ใช้คอตตอนบัดหรืออะไรอย่างอื่นที่คล้ายกัน นำไปจุ่มน้ำอุ่นแล้วค่อยๆ ปัดเอาสิ่งแปลกปลอมออก แต่หากสิ่งแปลกปลอมนั้นฝังอยู่ในดวงตาแล้ว อย่าพยายามขยับมัน ไม่อย่างนั้นคุณอาจจะทำให้ดวงตายิ่งได้รับความเสียหาย ให้รีบพาหนูแฮมสเตอร์ไปหาสัตวแพทย์ให้เร็วที่สุด ทั้งคนและสัตว์สามารถเป็นโรคเยื่อบุตาอักเสบ หรือที่เรียกกันทั่วไปว่าโรคตาแดง อาการนี้มักไม่เป็นอันตรายต่อหนูแฮมสเตอร์ แต่คุณก็ควรไปปรึกษาสัตวแพทย์อยู่ดีเพื่อให้มั่นใจว่าสัตว์เลี้ยงของคุณจะหายจากโรค ให้นัดพบสัตวแพทย์หากหนูแฮมสเตอร์ของคุณมีอาการดังต่อไปนี้  มีของเหลวไหลออกมาจากตา ซึ่งอาจจะเริ่มหน้าตาดูเหมือนหนองขึ้นเมื่อเวลาผ่านไป เปลือกตาเหนียว ตาบวม อาการแดงรอบๆ ขอบของเปลือกตา บางครั้งลูกตาของหนูแฮมสเตอร์อาจปูดออกมาจากหัวของมันได้ อาจเกิดจากการติดเชื้อหรือการบาดเจ็บ สิ่งนี้ถือเป็นอาการร้ายแรงที่ต้องให้สัตวแพทย์ดูให้อย่างเร็วที่สุด อย่าเสียเวลาหากคุณสังเกตว่าหนูแฮมสเตอร์มีอาการดังกล่าว ยิ่งไปพบสัตวแพทย์เร็วเท่าไหร่ ก็ยิ่งมีโอกาสรักษาลูกตาของหนูแฮมสเตอร์ได้มากเท่านั้น
จับหนูแฮมสเตอร์ไว้อย่างเบามือ. นำคอตตอนบัดหรือผ้าขนหนูไปชุบน้ำอุ่น. วางผ้าหรือคอตตอนบัดไว้บนตา. เช็ดขี้ตาออกจากเปลือกตา. ค่อยๆ เปิดตา. ไปพบสัตวแพทย์หากคุณประสบปัญหา. ล้างบริเวณรอบๆ ดวงตาของหนูแฮมสเตอร์บ่อยๆ. ตรวจตาของหนูแฮมสเตอร์ว่ามีสิ่งแปลกปลอมหรือไม่. ตรวจดูว่าหนูแฮมสเตอร์เป็นโรคตาแดงหรือไม่. ดูว่าลูกตาของหนูแฮมสเตอร์ปูดออกมาจากเบ้าตาหรือไม่.
https://www.wikihow.com/Help-a-Hamster-With-Sticky-Eye https://www.wikihow.com/Help-a-Hamster-With-Sticky-Eye
Treating a Sticky Eye Ruling Out Other Health Conditions